﻿ယ့မံၭ James 1

1 James, a servant of God and of the Lord Jesus Christ, to the twelve tribes which are in the Dispersion: Greetings.
1 ယွၩ ဒဲကဆါ ယ့ၫၡူၬ အဎီးအၡၩ, ယၧၩ, စယ့မံၭ ယ ချဲၩ့ဒုၪ့ ၦလဆံၫနံၫဒီၪ့ လၧအလၩ့မုလၩ့ဖၭ လိၬအၥၭလဖၪလီၫ.

2 Count it all joy, my brothers, when you fall into various temptations,
2 ယထၧၫ့ဖုဝဲၥံၪဧ့, ထီးနၥံၪ လၩ့ဘၪ လၧဆၧကျဲၩ့ဖစီၩ့ အၪမံၩ့ အဖၧၩ့တၭ, အီၪက့ၪဝ့ၫ လၧဆၧၥၭထိၬ ထီးအလူၬဆံၭ.

3 knowing that the testing of your faith produces endurance.
3 နၥံၪ ၥ့ၪယၫ လၧနၥံၪအဆၧနဲၩ အဆၧမၩခွါဝ့ၫ မၩအၪထၪ့ထဲၩ့ ဆၧအွံၪၥၭဆၧၩ့ လီၫ.

4 Let endurance have its perfect work, that you may be perfect and complete, lacking in nothing.
4 ဘဲၫၥိၭ နၥံၪ မိလၧၫ့ထၪ့ဎွ့ၩထၪ့, ဒဲနၫ့ဆါ ထီးအလူၬ အဆံၫ့, န့ ဆၧလမံၩ့မံၩ့ အလး ထီးအီၪ လဂ့ၩတၭ, မွဲဆၧအွံၪၥၭဆၧၩ့ အီၪလၧအမၩဆၧ လၧအလၧၫ့အဎွ့ၩဆံၭ.

5 But if any of you lacks wisdom, let him ask of God, who gives to all liberally and without reproach; and it will be given to him.
5 နၥံၪဝ့ၫ လဂၩဂၩနီၪ န့ ဆၧကိၪ့ၥ့ၪကိၪ့ဘၪ အလး အ့ၪအီၪတၭ, မွဲအအၪ့ကံၩ့ ယွၩ လၧအဖ့ၪလၫ့ ဆၧယီၫ လၧၦကိၭဂၩဒ့ၭတၭ, လအၪ့လၬဘၪ ဆၧလဂၩနီၪဆံၭ; တၭ ဆၧမိဖ့ၪလၫ့ အဝ့ၫဒၪ လီၫ.

6 But let him ask in faith, without any doubting, for he who doubts is like a wave of the sea, driven by the wind and tossed.
6 မွဲလါနၫ့ဘိၩ မွဲအအၪ့ကံၩ့ဆၧ လၧဆၧနဲၩ ဆံၭ; မွဲအၥၭ ထီးဂံၩ့ဂၩ့ နးမံၩ့ လဂ့ၩ. အဂဲးဘဲၫယီၩ ၦလၧအၥၭဂံၩ့ဂၩ့နီၪ, မၩအၥၭ ဘဲၫမၫဆမံၭ အလပီၩ လၧလံၩအူၪဘၪဝၭဝ့ၫ အၥိၭနီၪလီၫ.

7 For let that man not think that he will receive anything from the Lord.
7 အဂဲးဘဲၫယီၩ ၦလဂၩနီၪ မွဲအထီးဆီၫ့မီၪ့ လၧအမိန့ဘၪ ဆၧလမံၩ့မံၩ့ လၧကဆါအအီၪနီၪ လဂ့ၩ.

8 He is a double-minded man, unstable in all his ways.
8 ၦလၧအၥၭ နံၫဖျိၪ့လဂၩနီၪ, မၩဝံၩ့ဝၩ့အၥၭ လၧအဖၧၩ့ၥုၪ့ ဖၧၩ့ၥၭ ထီးအလူၬ အဖၧၩ့လီၫ.

9 But let the brother in humble circumstances glory in his high position;
9 ထၧၫ့ဖုဝဲ လၧအဘၪ ဆၧဆၪ့လၩ့လဂၩနီၪ, မွဲအအီၪက့ၪဖိၫလိၫအၥၭ လၧအဘၪ ဆၧအီၪက့ၪထၪ့ထီၫ အဖၧၩ့ဆံၭ.

10 and the rich, in that he is made humble, because like the flower in the grass, he will pass away.
10 အ့ၪမွဲ ၦ၁ထံၫလဂၩနီၪ မွဲအအီၪက့ၪဖိၫလိၫ အၥၭ လၧအဘၪ ဆၧဆၪ့လၩ့ အဖၧၩ့နီၪဆံၭ; အဂဲးဘဲၫယီၩ မွဲအမိလၩ့မါခွံၬဝ့ၫ ဘဲၫနၪ့အဖီၫၥံၪ အၥိၭနီၪလီၫ.

11 For the sun arises with the scorching wind, and withers the grass, and the flower in it falls, and the beauty of its appearance perishes. So also will the rich man fade away in his pursuits.
11 အဂဲးဘဲၫယီၩ ထီးမုဂဲၫထၪ့ လၧဆၧမိမၩဎဲၫ့ထၪ့ခွံၬ နၪ့ၥံၪမံၩ့ၥံၪ, ဒဲအဖီၫလၩ့ဎွံၪခွံၬဝ့ၫတၭ, အခံးအဂၩ့ အဎံၫအလၩ ဂၭဂီၩ့ခွံၬဝ့ၫဒၪလီၫ. ၦ၁ထံၫလဂၩနီၪ မိလၩ့မါခွံၬ လၧအဖၧၩ့ၥၭ ဘဲၫနီၪအၥိၭလီၫ.

12 Blessed is the man who endures temptation, for when he has been approved, he will receive the crown of life, which the Lord promised to those who love him.
12 ၦလၧအထိးဘၪ ဆၧကျဲၩ့ဖစီၩ့နီၪ ဘၪဆိၪဂ့ၩဝ့ၫလီၫ. အဂဲးဘဲၫယီၩ ဆၧမၩခွါဝ့ၫ ဂီၩ့တၭ, မွဲအမိန့ဘၪ ဆၧမၧၫ့ အ၁ရဖူၩ လၧကဆါ စံၭဝဲၩဝ့ၫ လၧအမိဖ့ၪလၫ့ ၦလၧအအဲၪဝ့ၫလဖၪနီၪလီၫ.

13 Let no man say when he is tempted, “I am tempted by God,” for God can’t be tempted by evil, and he himself tempts no one.
13 လၧၦဘၪ ဆၧကျဲၩ့ဖစီၩ့နီၪ, မွဲအထီးစံၭ, ယဘၪ ဆၧကျဲၩ့ဖစီၩ့ လၧယွၩနီၪ နးဂၩလဂ့ၩ. အဂဲးဘဲၫယီၩ ယွၩဘၪ ဆၧကျဲၩ့ဖစီၩ့န့ လၧဆၧအၧၩ့ဆၧၥၫ့ အဖၧၩ့ လၥ့ၪဘၪ, မွဲအကျဲၩ့ဖစီၩ့န့ ၦၡၩနးဂၩဆ့အ့ၬ.

14 But each one is tempted, when he is drawn away by his own lust, and enticed.
14 ထီးၦလဂၩဂၩ အဆၧၥၭကွံၩ ဒၪဝ့ၫထုၭဝ့ၫ ဒဲအၪ့လ့ၬန့ဝ့ၫနီၪ, မွဲအဘၪ ဆၧကျဲၩ့ဖစီၩ့ လီၫ.

15 Then the lust, when it has conceived, bears sin; and the sin, when it is full grown, brings forth death.
15 လၧခဲၫ့ထဲၩ့တၭ, ဆၧၥၭကွံၩနီၪ ဒၧၩ့ထၪ့ တၭ, ဆီၫ့အီၪန့ ဆၧဒဲၩဘၭ ဒဲဆၧဒဲၩဘၭနီၪ လၧၫ့ထၪ့ဎွ့ၩထၪ့နီၪ, ဆီၫ့အီၪန့ ဆၧၥံၫ လီၫ.

16 Don’t be deceived, my beloved brothers.
16 ယထၧၫ့ဖုဝဲ ၥၭဘီၩ့ၥံၪဧ့, ထီးဘၪ ဆၧအၪ့လီၫန့ နၥံၪ လဂ့ၩ,

17 Every good gift and every perfect gift is from above, coming down from the Father of lights, with whom can be no variation, nor turning shadow.
17 ကယဲ ဆၧဖ့ၪလၫ့ အဂ့ၩအဘွၩ, ဒဲကယဲ ဆၧဖ့ၪလၫ့ လၧအလၧၫ့အဎွ့ၩ လမံၩ့လါလါနီၪ ဂဲၫလၩ့ဝ့ၫ လၧဆၧဖၩ့ အဖါ အအီၪ လၧထၭလခီၫနီၪလီၫ. ဆၧကဒံၩကဒၩ မွဲဂ့ၩ, ဆၧကၠၪထဲၩ့အၥၭ အဆံၭထုၬ မွဲဂ့ၩ, အီၪလၧအဝ့ၫဒၪ အ့ၬ.

18 Of his own will he brought us forth by the word of truth, that we should be a kind of first fruits of his creatures.
18 ထီးဒၪအၥၭနီၪ, မွဲအထၪ့ဖိၪ ပၧၩ လၧဆၧမွဲဆၧတီၩအလူ ဘဲၫၥိၭ ပမိကဲၪထၪ့ အဆၧတဲၩ့ဝ့ၫလဖၪ အဆၧၥၪထၪ့ဆိၫ လမံၩ့ လီၫ.

19 So, then, my beloved brothers, let every man be swift to hear, slow to speak, and slow to anger;
19 မၩအၥၭဘဲၫနီၪတၭ, ယထၧၫ့ဖုဝဲၥၭဘီၩ့ၥံၪဧ့, မွဲၦနါဂၧၫ့ဆၧ ချဲၫ့ချဲၫ့တၭ, ချဲၩ့ဆၧ ၡီၫၡီၪ နီၪ, ၥၭထၪ့ဝ့ၫ ၡီၫၡီၪ ကိၭဂၩဒ့ၭ ဆံၭ.

20 for the anger of man doesn’t produce the righteousness of God.
20 အဂဲးဘဲၫယီၩ ၦၡၩအၥၭထၪ့နီၪ မၩ ယွၩအဆၧတီၩဆၧလီၩ့အ့ၬ.

21 Therefore, putting away all filthiness and overflowing of wickedness, receive with humility the implanted word, which is able to save your souls.
21 မွဲဘဲၫနီၪတၭ, ၥုၭခွံၬ ကယဲ ဆၧစံၪစၪ ဘၪၥၭလိၪ ဘၪ၁လံၭ, ဒဲဆၧအၧၩ့ဆၧၥၫ့ အဆၧလၨၪဆၧဖၬ ထီးအလူၬနီၪဆံၭ. ဆၧအလူၥုၪ့လၩ့ဖျၭလၩ့ လၧအထိးထဲၩ့တၩ့ထဲၩ့ နၥံၪအၥၭၡီၩ့ၥ့ၪနီၪ, ထိးဆၧၫ့ လၧၥုၪ့ဆၧၩ့ၥၭဆၧၩ့ဆံၭ.

22 But be doers of the word, and not only hearers, deluding your own selves.
22 တၭ ကဲၪထၪ့ နၥံၪဝ့ၫ လၧၦမၩဆၧအလူ ဆံၭ, မွဲနၥံၪ ထီးအၪ့လီၫလၩ့ နၥံၪအၥၭ, ကဲၪထၪ့န့ၫ ၦနါဂၧၫ့ဆၧနီၪ လဂ့ၩ.

23 For if anyone is a hearer of the word and not a doer, he is like a man looking at his natural face in a mirror;
23 အဂဲးဘဲၫယီၩ ၦလဂၩဂၩ အ့ၪကဲၪထၪ့ ၦနါဂၧၫ့ဆၧအလူတၭ, လမၩဘၪ ဆၧနီၪ, မွဲအမၩအၥၭ ဘဲၫၦယိလၩ့အၥၭ လၧမ့ၬထံၫလၩ အဖၧၩ့ အၥိၭနီၪလီၫ.

24 for he sees himself, and goes away, and immediately forgets what kind of man he was.
24 အဂဲးဘဲၫယီၩ ယိလၩ့အၥၭ စဲၪ့ထၪ့ခွံၬဝ့ၫတၭ, ၥၭနၪ့ခွံၬ အခံးအဂၩ့ ချဲၫ့မၬလီၫ.

25 But he who looks into the perfect law of freedom, and continues, not being a hearer who forgets, but a doer of the work, this man will be blessed in what he does.
25 အ့ၪမွဲ ၦလၧအယိထံၫယိဆၭ ဆၧၥီၪ့ဆၧၥၫ့ အလၧၫ့အဎွ့ၩ, ဆၧၥီၪ့ဆၧၥၫ့ အဆၧပျီၩဖျ့ၭ တၭ, အီၪဂုးခၧၫ့ဝ့ၫ လၧအဖၧၩ့နီၪ, မွဲၦလဂၩ လၧအနါဂၧၫ့ဆၧ ဒဲလၥၭနၪ့ဘၪ ဆၧနီၪ, အ့ၪမွဲ ၦမၩဆၧ လီၫ. အဝ့ၫနီၪလဂၩ မိဘၪ ဆၧဆိၪဂ့ၩ လၧအမၩဆၧ အဖၧၩ့ လီၫ.

26 If anyone among you thinks himself to be religious while he doesn’t bridle his tongue, but deceives his heart, this man’s religion is worthless.
26 ၦလဂၩဂၩ လၧနၥံၪအကျၩ, အ့ၪဆီၫ့မီၪ့လၩ့ အၥၭ လၧအမွဲ ၦဘၩယွၩဖိၪတၭ, အ့ၪလမၩနၧၩ့မၩစၪဘၪ အဖျ့ၩ နီၪ, မွဲအအၪ့လီၫလၩ့အၥၭဒၪဝ့ၫတၭ, အဆၧဘိၪ့ထဲၩ့ဘၩထဲၩ့နီၪမွဲ ဆၧပျီၩပျီၩလီၫ. 

27 Pure religion and undefiled before our God and Father is this: to visit the fatherless and widows in their affliction, and to keep oneself unstained by the world.
27 ဆၧဘိၪ့ထဲၩ့ဘၩထဲၩ့ အဆံၫ့အဎံၪ ဒဲလစံၪစၪဘၪ လၧယွၩ ဒဲဖါ အမ့ၬယၫ လမံၩ့မွဲ အယီၩ, ဆၧအီၪၡီၩ့ ၦဖိၪဎွ့ၪ, ဒဲၦမုၪမဲၫ လၧအဘၪ ဆၧၡၪ့ဆၧနၭနီၪ, ဒဲဆၧထီးလၩ့အၥၭ ဘဲၫၥိၭ အထီးဘၪ ဂၪ့ခိၪ အဆၧကံၪဆၧမူၭ လဂ့ၩနီၪလီၫ.

ယ့မံၭ James 2

1 My brothers, don’t hold the faith of our Lord Jesus Christ of glory with partiality.
1 ယထၧၫ့ဖုဝဲၥံၪဧ့, ဆၧနဲၩ ဘၪဆဲၫ့ လၧပကဆါ ယ့ၫၡူၬဎရံၬ, ဆၧလၩဖၩ့ အကဆါနီၪ ထီးအီၪလၧဆၧယိမ့ၬ ၦၡၩ လဂ့ၩ.

2 For if a man with a gold ring, in fine clothing, comes into your synagogue, and a poor man in filthy clothing also comes in;
2 အဂဲးဘဲၫယီၩ ၦလၧအၥိၭစူၪၥံၭထီၫ့ အီၪလၧအကီၩ့အၥိၭ ဎံၫလၩ လဂၩနီၪ, အ့ၪဂဲၫနုၬ လၧနၥံၪ အဆၧအီၪကီၪ့ အဖၧၩ့တၭ, ၦၡၪ့ဖိၪယၬဖိၪ လဂၩ အ့ၪဂဲၫနုၬဆ့ လၧအကီၩ့အၥိၭစံၪစၪ ဘၪၥၭလိၪတၭ,

3 and you pay special attention to him who wears the fine clothing, and say, “Sit here in a good place;” and you tell the poor man, “Stand there,” or “Sit by my footstool;”
3 နၥံၪ အ့ၪယိမ့ၬ ၦကီၩ့ဆၧၥိၭဆၧ ဎံၫလၩလဂၩနီၪ, စံၭ အဝ့ၫ, ဆၧၫ့နၫ့ ထီးယီၩ လၧအလးဂ့ၩဆံၭတၭ, စံၭၦၡၪ့ဖိၪလဂၩနီၪ, ဆၧၫ့ထုၪ့ထီးနီၪ, အ့ၪလမွဲဘၪ ဆၧၫ့နၩ့ ထီးယီၩ လၧယခၪ့ယဲးလၩ့ အဖၫ့လၬဆံၭ.

4 haven’t you shown partiality among yourselves, and become judges with evil thoughts?
4 တၭ နၥံၪ စ့ၩရၫ့ ဖၨၪထီၫလိၬ နၥံၪအၥၭတၭ, ကဲၪထၪ့ ၦစ့ၩရၫ့ဆၧ ကိၪ့ဆၧဖၭ အအၧၩ့အၥၫ့နီၪ, မွဲအ့ၬဧၪ.

5 Listen, my beloved brothers. Didn’t God choose those who are poor in this world to be rich in faith, and heirs of the Kingdom which he promised to those who love him?
5 ယထၧၫ့ဖုဝဲ ၥၭဘီၩ့ၥံၪဧ့, ခိၭနၪ ဆံၭ, ယွၩရွံန့ ၦၡၪ့ဖိၪယၬဖိၪ ဘၪဆဲၫ့ လၧဂၪ့ခိၪယီၩ, ဘဲၫၥိၭ အမိလၧၫ့ဎွ့ၩဝ့ၫ လၧဆၧနဲၩ တၭ, န့ဘၪၥၫ အဘၩ့အမုး လၧအစံၭဝဲၩဝ့ၫ လၧအမိဖ့ၪလၫ့ ၦလၧအအဲၪဝ့ၫလဖၪနီၪ, မွဲအ့ၬဧၪ.

6 But you have dishonored the poor man. Don’t the rich oppress you, and personally drag you before the courts?
6 အ့ၪမွဲ နၥံၪဝ့ၫယီၩ နၥံၪ မၩကြၩ့ထမးယူၭ ၦၡၪ့ဖိၪယၬဖိၪယူၭလီၫ. ၦ၁ထံၫၥံၪ မၩအၧၩ့မၩနၭ နၥံၪတၭ, ထုၭ နၥံၪ လၧဆၧစ့ၩရၫ့ခွး အအီၪနီၪ, မွဲအ့ၬဧၪ.

7 Don’t they blaspheme the honorable name by which you are called?
7 အဝ့ၫၥံၪနီၪ ဒုၪဒွ့ၪ ဆၧအမံၩ့ဂ့ၩ လၧနၥံၪဘၪ ဆၧကိၭထဲၩ့ဝ့ၫနီၪ, မွဲအ့ၬဧၪ.

8 However, if you fulfill the royal law, according to the Scripture, “You shall love your neighbor as yourself,” you do well.
8 နၥံၪ အ့ၪမၩလၧၫ့ထၪ့ဎွ့ၩထၪ့ ဆၧမၪလူၬ ဘၪဆဲၫ့ လၧစဎွၩ ဘဲၫဆၧကွ့ၭအၥၭ အၥိၭနီၪ, အဲၪ ၦဂူၫဂၩ နီၪ, ဘဲၫ နနၫ့ဆါဒၪနဝ့ၫ အၥိၭ ဆံၭ, တၭ နၥံၪမၩဆၧ ဂ့ၩဂ့ၩဘၪဘၪလီၫ.

9 But if you show partiality, you commit sin, being convicted by the law as transgressors.
9 အ့ၪမွဲ နၥံၪ အ့ၪယိမ့ၬ ၦၡၩ တၭ, နၥံၪ မၩ ဆၧဒဲၩဘၭ, ဒဲဆၧအီၪက့ၪ ဖျီၪထၪ့ နၥံၪ အဆၧမၪလူၬ အကၠီၩ့ ဘဲၫၦမၩမၪဆၧ အၥိၭနီၪလီၫ.

10 For whoever keeps the whole law, and yet stumbles in one point, he has become guilty of all.
10 အဂဲးဘဲၫယီၩ ထီးဒၪ ၦလၧအထီးန့ ဆၧမၪလူၬ ထီးအလူၬတၭ, အ့ၪမၩမၪဆၧ လထံၪ လဂၩဂၩ နီၪ, ကြၨၭဘၪ ဆၧစ့ၩရၫ့ လၧဆၧထီးအလူၬ အကၠီၩ့ လီၫ.

11 For he who said, “Do not commit adultery,” also said, “Do not commit murder.” Now if you do not commit adultery, but murder, you have become a transgressor of the law.
11 အဂဲးဘဲၫယီၩ ၦလၧအစံၭဝ့ၫ, ထီး မၩမၪ ၦမၫ ၦဝၩ လဂ့ၩ, တၭ, စံၭဝ့ၫ, ထီး မၩၥံၫ ၦၡၩ လဂ့ၩ ဆ့ တၭ, န အ့ၪလမၩမၪဘၪ ၦမၫၦဝၩ တၭ, န အ့ၪမၩၥံၫ ၦၡၩနီၪ, မွဲနကဲၪထၪ့ ၦအလၨၪခၫ့ဖၬ ဆၧမၪလူၬနီၪလီၫ.

12 So speak, and so do, as men who are to be judged by a law of freedom.
12 ချဲၩ့ဆၧ နၥံၪဝ့ၫ, ဒဲမၩဆၧဆ့, ဘဲၫ ၦလၧအမိဘၪ ဆၧစ့ၩရၫ့ဝ့ၫ လၧဆၧၥီၪ့ဆၧၥၫ့ အဆၧပျီၩဖျ့ၭ အၥိၭနီၪ ဆံၭ.

13 For judgment is without mercy to him who has shown no mercy. Mercy triumphs over judgment.
13 အဂဲးဘဲၫယီၩ ၦလၧအလယၫ့ၥၭဘၪ ဆၧနီၪ, ဆၧယၫ့ၥၭ လအီၪဘၪ လၧအဝ့ၫဒၪ အဂး, မွဲအမိဘၪ ဆၧစ့ၩရၫ့လီၫ. ဆၧယၫ့ၥၭနီၪ အီၪက့ၪဖိၫလိၫအၥၭ လၧဆၧစ့ၩရၫ့ အဖၫ့ခိၪ လီၫ.

14 What good is it, my brothers, if a man says he has faith, but has no works? Can faith save him?
14 ယထၧၫ့ဖုဝဲၥံၪဧ့, ၦအ့ၪစံၭဝ့ၫ, အီၪလၧဆၧနဲၩ လဂၩဂၩတၭ, အ့ၪလအီၪဘၪ လၧဆၧမၩ နီၪ, မွဲအန့ကဲၩ့ န့ကၩ ဆၧနီၪလမံၩ့လဲၪ. ဆၧနဲၩနီၪ ထိးထဲၩ့တၩ့ထဲၩ့ အဝ့ၫဘၪ မိၥ့ၪဧၪ.

15 And if a brother or sister is naked and in lack of daily food,
15 ထၧၫ့ဖုဝဲမုၪမွဲဂ့ၩ, ထၧၫ့ဖုဝဲခွၫမွဲဂ့ၩ, အ့ၪအီၪဘိၪ့တၭ, အဆၧအၪ့ လနံၩအဂး လနံၩအဂး အ့ၪလအီၪဘၪတၭ,

16 and one of you tells them, “Go in peace, be warmed and filled;” and yet you didn’t give them the things the body needs, what good is it?
16 ၦလၧနၥံၪအကျၩ လဂၩဂၩ အ့ၪစံၭ အဝ့ၫၥံၪ, ထဲၩ့မုၬမုၬဘီၪ. အီၪလၧၫ့ထၪ့ဎွ့ၩထၪ့ ဒဲဘျဲၩအၪ့ဆၧဘီၪနီၪ; မွဲလါနၫ့တၭ, နၥံၪ အ့ၪလဖ့ၪလၫ့ဘၪ ဆၧလၧအကြၨၭ လၧအမိၡါ အဂးတၭ, မွဲအန့ကၩ ဆၧနီၪလမံၩ့လဲၪ.

17 Even so faith, if it has no works, is dead in itself.
17 ဘဲၫနီၪအၥိၭ ဆၧနဲၩနီၪ, အဆၧမၩ အ့ၪလအီၪဘၪတၭ, လၧအဆၧဒၪဝ့ၫ အဖၧၩ့ မွဲအၥံၫဝ့ၫလီၫ.

18 Yes, a man will say, “You have faith, and I have works.” Show me your faith without works, and I by my works will show you my faith.
18 မွဲလါနၫ့ဘိၩ ၦလဂၩဂၩ မိစံၭ, နဝ့ၫဒၪယီၩ နအီၪလၧဆၧနဲၩတၭ, အ့ၪမွဲ ယဝ့ၫဒၪယီၩ ယအီၪ လၧဆၧမၩလဖၪလီၫ. နဆၧမၩလဖၪ လအီၪဘၪတၭ, ဒုၭနဲၪယၧၩ လၧဆၧနဲၩဘီၪ. တၭ ယမိဒုၭနဲၪနၧၩ လၧဆၧနဲၩ လၧယမၩဆၧလဖၪ အကၠီၩ့နီၪလီၫ.

19 You believe that God is one. You do well. The demons also believe, and shudder.
19 နနဲၩ လၧယွၩ အီၪ လဂၩဎးလီၫ. နမၩ ဆၧဂ့ၩတၭ; ဆၧနၪလဖၪနီၪ နဲၩဆ့တၭ, ဝၭထိၬဝၭတ့ၭမၬ လီၫ.

20 But do you want to know, vain man, that faith apart from works is dead?
20 ၦလန့ကဲၩ့န့ကၩဘၪဆၧ လဂၩဧ့, ဆၧမၩလဖၪ လအီၪဘၪတၭ, ဆၧနဲၩမွဲ ဆၧအၥံၫနီၪ, ဆၧမိၥ့ၪယၫဘၪနၥၭ ဆ့ဧၪ.

21 Wasn’t Abraham our father justified by works, in that he offered up Isaac his son on the altar?
21 ပဖါ စအၫဘြဟၫ့ အီၪက့ၪထၪ့ အဖိၪခွၫ စအံစၭ လၧဆၧလုလး အဖၫ့ခိၪနီၪတၭ, ဆၧအီၪက့ၪတီၩ အီၪက့ၪလီၩ့ အဝ့ၫ လၧဆၧမၩလဖၪ အကၠီၩ့နီၪ, မွဲအ့ၬဧၪ.

22 You see that faith worked with his works, and by works faith was perfected;
22 နဒၪဘၪ ဆၧနဲၩ မၩဎုၬဆၧ လၧဆၧမၩလဖၪတၭ, ဆၧနဲၩ လၧၫ့ထၪ့ဎွ့ၩထၪ့ လၧဆၧမၩလဖၪ အကၠီၩ့လီၫ.

23 and the Scripture was fulfilled which says, “Abraham believed God, and it was accounted to him as righteousness;” and he was called the friend of God.
23 လံၬလၧၫ့ထၪ့ဎွ့ၩထၪ့ လၧအစံၭဝ့ၫ, စအၫဘြဟၫ့ နဲၩထဲၩ့ ယွၩ တၭ, ဆၧအီၪက့ၪဝ့ၫ လၧဆၧတီၩဆၧလီၩ့ လၧအဂး တၭ, ဆၧကိၭ အဝ့ၫ လၧယွၩ အထံၩအၥိၭ လီၫ.

24 You see then that by works, a man is justified, and not only by faith.
24 မၩအၥၭဘဲၫနီၪတၭ, နၥံၪ ၥ့ၪယၫ လၧၦၡၩ ဘၪ ဆၧအီၪက့ၪတီၩ အီၪက့ၪလီၩ့ဝ့ၫ လၧဆၧမၩလဖၪ အကၠီၩ့; မွဲန့ၫ လၧဆၧနဲၩနီၪအ့ၬ.

25 In the same way, wasn’t Rahab the prostitute also justified by works, in that she received the messengers, and sent them out another way?
25 ဘဲၫနီၪအၥိၭ မဲၩဎွဲၩမုၪ နးရၫဟၭ လဂၩ ထိးဆၧၫ့ အၥီၫ့လဖၪတၭ, အၪ့မၧၫ့ အထဲၩ့ထဲၩ့ လၧဖၧၩ့ၥၭ လဘီၩ့ဒၪတၭ, ဘၪ ဆၧအီၪက့ၪတီၩ အီၪက့ၪလီၩ့ဝ့ၫ လၧဆၧမၩလဖၪ အကၠီၩ့ ဆ့, မွဲအ့ၬဧၪ.

26 For as the body apart from the spirit is dead, even so faith apart from works is dead.
26 အဂဲးဘဲၫယီၩ ဘဲၫမိၡါ လအီၪဘၪ လၧၥၭ, မွဲဆၧၥံၫ အၥိၭနီၪ, ဆၧနဲၩ အ့ၪလအီၪဘၪ လၧဆၧမၩလဖၪ, မွဲဆၧၥံၫ ဘဲၫနီၪအၥိၭ ဆ့လီၫ.

ယ့မံၭ James 3

1 Let not many of you be teachers, my brothers, knowing that we will receive heavier judgment.
1 ယထၧၫ့ဖုဝဲၥံၪဧ့, ထီးကဲၪထၪ့ ဆရၫ အၪဂၩ လဂ့ၩ. ပၥ့ၪယၫ လၧပမိဘၪ ဆၧစ့ၩရၫ့ အၪနဲၪ့ အလးဒံၭလီၫ.

2 For in many things we all stumble. If anyone doesn’t stumble in word, the same is a perfect man, able to bridle the whole body also.
2 အဂဲးဘဲၫယီၩ ၦကိၭဂၩဒ့ၭ မၩမၪဆၧ အၪမံၩ့ လီၫ. ၦအ့ၪလမၩမၪဘၪဆၧ လၧဆၧချဲၩ့ လဂၩဂၩ တၭ, အဝ့ၫဒၪနီၪ မွဲၦအလၧၫ့အဎွ့ၩ လဂၩ, ဒဲမၩနၧၩ့မၩစၪ အနၫ့ဆါဒၪဝ့ၫ ထၧၫ့ဂၩယၫ ၥ့ၪဆ့လီၫ.

3 Indeed, we put bits into the horses’ mouths so that they may obey us, and we guide their whole body.
3 ယိခွါ, ဘဲၫၥိၭ ကၥ့ၪ မိခိၭနၪ ပလူတၭ, ပဒုၭနုၬထၭ လၧအနိၭဖၧၩ့တၭ, ပကၠၪကဒၩ အမိၡါ ထၧၫ့ဒုၩယၫ လီၫ.

4 Behold, the ships also, though they are so big and are driven by fierce winds, are yet guided by a very small rudder, wherever the pilot desires.
4 ယိခွါ, ကဘၩ့လဖၪ, ဒိၪ ဖိၭဘိၭနီၪတၭ, ဘၪ ဆၧဆၪ့ဖျိၭဝ့ၫ လၧလံၩမု လါနၫ့ဘိၩ, ဘၪ ဆၧဘိၭကၠၪအၥၭ လၧ၁န့ၫလၪ ဆံၭခိၬနီၪ, ထီးအဘၪ ၦလၧအရိၬ၁န့ၫ အၥၭလီၫ.

5 So the tongue is also a little member, and boasts great things. See how a small fire can spread to a large forest!
5 ဘဲၫနီၪၥိၭ, ဖျ့ၩမွဲ ဆၧအခံးအဂၩ့ လဆံၭဖိၪ လါနၫ့ တၭ, ချဲၩ့ၥူၪဂဲၩဆၧ လီၫ. ယိခွါ, မ့ၪ လဆံၭဖိၪနီၪ မၩခဲၩထၪ့ ၥံၪ့မု အၪမၬကလဲၪ!

6 And the tongue is a fire. The world of iniquity among our members is the tongue, which defiles the whole body, and sets on fire the course of nature, and is set on fire by Gehenna.
6 တၭ ဖျ့ၩမွဲ မ့ၪ, ဆၧအၧၩ့ဆၧၥၫ့ အဂၪ့ခိၪ လဖျိၪ့! ဘဲၫနီၪၥိၭ ဖျ့ၩ အီၪလၧပခံးပဂၩ့ အကျၩတၭ, မၩစံၪစၪ ပနၫ့ဆါ ထၧၫ့ဂၩယၫ တၭ, ဆူၭခဲၩ ဆၧအီၪဖျဲၪ အလဲၪ့ပၪတၭ, ဘၪ ဆၧဆူၭခဲၩဝ့ၫ လၧရၬမ့ၪလခီၫလီၫ.

7 For every kind of animal, bird, creeping thing, and thing in the sea, is tamed, and has been tamed by mankind.
7 အဂဲးဘဲၫယီၩ ကယဲ ဆၧဖိၪဆၧဎါ လမံၩ့လါလါ, ဒဲထိၪၥံၪလံၪၥံၪ, ဒဲဆၧအစွၩ ၥ့ၪ ဒဲဆၧအီၪ လၧမၫဆမံၭဖၧၩ့ လမံၩ့လါလါနီၪ, ဘၪ ဆၧမၩနဲၩဝ့ၫ, ဒဲဘၪ ဆၧမၩနဲၩယူၭဝ့ၫ လၧၦၡၩ ထီးအလူၬယူၭ.

8 But nobody can tame the tongue. It is a restless evil, full of deadly poison.
8 အ့ၪမွဲ ဖျ့ၩနီၪ, ၦၡၩ မၩနဲၩဝ့ၫ ၥ့ၪ နးဂၩအ့ၬ. မွဲဆၧအၧၩ့ လၧၦမၩနၧၩ့မၩစၪ လန့ဘၪ ဎွ့ၩဝ့ၫ လၧဆၧအစုၪ လၧအမၩၥံၫဆၧ လီၫ.

9 With it we bless our God and Father, and with it we curse men, who are made in the image of God.
9 ပစံၭထၪ့အၪ့အူၭ ယွၩ, ဖါ ဒၪလ့ၬ လၧအဝ့ၫတၭ, ပဆိၪအၧၩ့ ၦၡၩ လၧအဘၪ ဆၧတဲၩ့ဝ့ၫ ဘဲၫယွၩအခံးအဂၩ့ အၥိၭ လၧအဝ့ၫနီၪဆ့ လီၫ.

10 Out of the same mouth comes forth blessing and cursing. My brothers, these things ought not to be so.
10 ဆၧစံၭထၪ့အၪ့အူၭ, ဒဲဆၧဆိၪအၧၩ့နီၪ ဂဲၫထၪ့ဝ့ၫ လၧၦနိၭ လဖၧၩ့ဎးလီၫ.

11 Does a spring send out from the same opening fresh and bitter water?
11 ယထၧၫ့ဖုဝဲၥံၪဧ့, ဆၧလဖၪနီၪ ကြၨၭအီၪ ဘဲၫနီၪၥိၭအ့ၬ. ထံၫထၪ့ဖျိၭ လဖၧၩ့ဎး နီၪ, မွဲအထၪ့ဖျိၭ ဆၧအဆၧၫ့, ဒဲဆၧအခၪဆ့ဧၪ.

12 Can a fig tree, my brothers, yield olives, or a vine figs? Thus no spring yields both salt water and fresh water.
12 ယ ထၧၫ့ဖုဝဲၥံၪဧ့, ချိၪ့ဒိၩ့အထံၭနီၪ ၥၪထၪ့ အလဲအိၫ့ အၥၪ, ဒဲစဘံၭမုနီၪ ၥၪထၪ့ ချိၪ့ဒိၩ့ အၥၪ မိၥ့ၪ ဆ့ဧၪ. ဘဲၫနီၪၥိၭ ထံၫအဂၫ့ ဒုၭကဲၪထၪ့ ထံၫအအွံၪ ၥ့ၪဆ့အ့ၬ.

13 Who is wise and understanding among you? Let him show by his good conduct that his deeds are done in gentleness of wisdom.
13 ၦအီၪလၧအဆၧကိၪ့ၥ့ၪကိၪ့ဘၪ, ဒဲအဆၧၥ့ၪယၫ လၧနၥံၪအကျၩနီၪ, မွဲပလၫ လဂၩလဲၪ. လၧအမၩဆၧဖံၭဆၧ အကျၩနီၪ, မွဲအဒုၭနဲၪဖျီၪထၪ့ အဆၧမၩလဖၪ လၧဆၧကိၪ့ၥ့ၪ ဘၪဆဲၫ့ လၧအၥုၪ့ဆၧၩ့ၥၭဆၧၩ့နီၪ ဆံၭ.

14 But if you have bitter jealousy and selfish ambition in your heart, don’t boast and don’t lie against the truth.
14 အ့ၪမွဲ နၥံၪ အ့ၪအီၪ လၧၥၭခ့ၬၥၭခၪ, ဒဲဆၧဂဲးလိၬတ့ၭလိၬ လၧနၥံၪ အၥၭခံဖၧၩ့တၭ, အီၪက့ၪဖိၫလိၫ နၥံၪအၥၭ ဒဲချဲၩ့ဘျံၭချဲၩ့ဘျၪ ဆၧထၫ့ဒုၪဒၩ ဆၧမွဲဆၧတီၩ လဂ့ၩ.

15 This wisdom is not that which comes down from above, but is earthly, sensual, and demonic.
15 ဆၧနီၪ လမွဲဘၪ ဆၧကိၪ့ၥ့ၪကိၪ့ဘၪ လၧအဂဲၫလၩ့ လၧထၭနီၪ, အ့ၪမွဲ ဘၪဆဲၫ့ လၧဂၪ့ခိၪ, ဒဲၦၡၩအအၧၩ့ အထူၫအရူၫ ဒဲဆၧနၪလဖၪနီၪလီၫ.

16 For where jealousy and selfish ambition are, there is confusion and every evil deed.
16 အဂဲးဘဲၫယီၩ ထီးဆၧၥၭခ့ၬ ဒဲဆၧဂဲးလိၬတ့ၭလိၬ အီၪနီၪတၭ, ဆၧတုၩ့ထၪ့တုၩ့လၩ့ ဒဲဆၧမၩအၧၩ့ ကိၭမံၩ့ဒ့ၭ အီၪဝ့ၫ ထီးနီၪဆ့လီၫ.

17 But the wisdom that is from above is first pure, then peaceful, gentle, reasonable, full of mercy and good fruits, without partiality, and without hypocrisy.
17 အ့ၪမွဲ ဆၧကိၪ့ၥ့ၪကိၪ့ ဘၪဂဲၫလၩ့ လၧထၭလခီၫ လၧအခၪ့ထံၭနီၪ, ဆၧဆံၫ့ဆၧဎံၪ, လၧခဲၫ့ထဲၩ့ ဆၧဘၪလိၬအိၭလိၬ, ဆၧၥုၪ့ဆၧၩ့ၥၭဆၧၩ့ ဆၧအၪ့လွ့ၫန့ ယီၫ, လၧၫ့ထၪ့ဎွ့ၩထၪ့ လၧဆၧယၫ့ၥၭ ဒဲဆၧၥၪဂ့ၩ, လအဲၪ ဒိၪဆံၭအၪၡၩဘၪဆၧတၭ, အၪ့လံၬအၪ့လီၫဆၧ လအီၪဘၪ လၧအဖၧၩ့လီၫ.

18 Now the fruit of righteousness is sown in peace by those who make peace.
18 ဆၧတီၩဆၧလီၩ့ အချံၫအၥၪ ဘၪဎွံၪလၩ့အၥၭ လၧၦလၧအမၩဘၪလိၬအိၭလိၬဆၧလဖၪ လၧဆၧမုၬဆၧဎၩ့ အဖၧၩ့လီၫ.

ယ့မံၭ James 4

1 Where do wars and fightings among you come from? Don’t they come from your pleasures that war in your members?
1 ဆၧဒုၭလိၬယၩလိၬ, ဒဲဆၧအဲၪ့လိၬဆိၭချဲၩ့လိၬအၥၭ နီၪ, အီၪထၪ့ အထံၭ လၧနၥံၪအကျၩ ခီၫခီၫလဲၪ. လၧနၥံၪ အၥၭလဲးၥၭဘျၪလဖၪ အကျၩ, လၧအဒုၭဆၧ လၧနၥံၪ အဂၩ့ၥံၪ အဖၧၩ့, မွဲအ့ၬဧၪ.

2 You lust, and don’t have. You kill, covet, and can’t obtain. You fight and make war. You don’t have, because you don’t ask.
2 နၥံၪ ဆိၫ့န့ဘၪဆၧ တၭ, လန့ဘၪဆၧ, နၥံၪ မၩၥံၫ ၦၡၩတၭ, နၥံၪ အၥုၪ့ခ့ၬၥၭခ့ၬတၭ, နၥံၪ န့ဘၪ ဆၧၥ့ၪအ့ၬ. နၥံၪ ဒုၭဆၧယၩဆၧ, ဒဲအဲၪ့လိၬဆိၭချဲၩ့လိၬ နၥံၪအၥၭတၭ, မွဲနၥံၪ လအၪ့ကံၩ့ဘၪဆၧတၭ, နၥံၪ န့ဘၪဆၧအ့ၬ.

3 You ask, and don’t receive, because you ask with wrong motives, so that you may spend it for your pleasures.
3 နၥံၪ အၪ့ကံၩ့ဆၧတၭ လန့ဘၪနီၪ, အဂဲးဘဲၫယီၩ နၥံၪ အၪ့ကံၩ့မၪဆၧ ဘဲၫၥိၭ နၥံၪ မိအၪ့လူၬဂီၩ့ ဆၧလၧနၥံၪ အဆၧလဲးဆၧဘျၪ အဂးလီၫ.

4 You adulterers and adulteresses, don’t you know that friendship with the world is enmity with God? Whoever therefore wants to be a friend of the world makes himself an enemy of God.
4 ၦအဲၪဘိၩ့ဆၧ, မုၪၥံၪခွၫၥံၪဧ့, ဂၪ့ခိၪ အဆၧအဲၪဆၧကွံၩမွဲ ဆၧထၫ့ဒုၪဒၩဘၪယွၩနီၪ မွဲနၥံၪ လၥ့ၪယၫဘၪဧၪ. မၩအၥၭဘဲၫနီၪတၭ, ထီးဒၪ ၦလၧဆၧမိကဲၪဘၪအၥၭ လၧဂၪ့ခိၪ အထံၩအၥိၭနီၪ, မွဲအဒုၭကဲၪထၪ့ အၥၭ လၧယွၩအဒုၪအဒၩလီၫ.

5 Or do you think that the Scripture says in vain, “The Spirit who lives in us yearns jealously”?
5 ၥၭ အီၪဝ့ၫ လၧပဖၧၩ့ ဆိၫ့ ဆၧၥၭခ့ၬနီၪ, မွဲနၥံၪ ဆီၫ့မီၪ့ လၧလံၬ စံၭဆၧနီၪ ပျီၩပျီၩ ဆ့ဧၪ.

6 But he gives more grace. Therefore it says, “God resists the proud, but gives grace to the humble.”
6 မွဲလါနၫ့ဘိၩ, မွဲအဖ့ၪလၫ့ အခိးအတၩ အၪနဲၪ့ အလးဒံၭလီၫ. မၩအၥၭဘဲၫနီၪတၭ, စံၭဝ့ၫဒၪ, ယွၩ ပဒၩ့ ၦလၧအအီၪက့ၪထၪ့ထီၫအၥၭနီၪ, အ့ၪမွဲ ဖ့ၪလၫ့ ဆၧအခိးအတၩ လၧၦဆၪ့လၩ့အၥၭလီၫ.

7 Be subject therefore to God. But resist the devil, and he will flee from you.
7 မွဲဘဲၫနီၪတၭ, အီၪက့ၪ နၥံၪအၥၭ လၧယွၩအဖၫ့လၬ ဆံၭ. ပဒၩ့ မုၪခီၩလဲး တၭ, မွဲအမိစဲၪ့ထၪ့ခွံၬ လၧနၥံၪ အအီၪလီၫ.

8 Draw near to God, and he will draw near to you. Cleanse your hands, you sinners; and purify your hearts, you double-minded.
8 ၥုၭဘူၭနၥံၪအၥၭ လၧယွၩ အအီၪဆံၭ, တၭ အဝ့ၫနီၪ မိၥုၭဘူၭအၥၭ လၧနၥံၪအအီၪလီၫ. ၦဆၧဒဲၩဘၭဖိၪၥံၪဧ့, မၩဆံၫ့ နၥံၪအစူၪ ဆံၭ. ၦၥၭ နံၫဖျိၪ့ၥံၪဧ့, မၩဆံၫ့ နၥံၪအၥၭဆံၭ.

9 Lament, mourn, and weep. Let your laughter be turned to mourning, and your joy to gloom.
9 မၩၡၪ့မၩနၭလၩ့ နၥံၪအၥၭတၭ, မၩခါမၩလၩ့ နၥံၪအၥၭ, ဒဲဂၪ့ဆၧယၧၩ့ဆၧဆံၭ. မွဲနၥံၪ အဆၧနံနီၪ, အၪ့လဲၩခွံၬအလး လၧဆၧၥုၪ့အုၭၥၭအုၭတၭ, ဒဲနၥံၪ အဆၧၥုၪ့ထိၬၥၭထိၬနီၪ လၧဆၧၥုၪ့ဎၧၫ့ၥၭဎၧၫ့အလးဆံၭ.

10 Humble yourselves in the sight of the Lord, and he will exalt you.
10 ဆၪ့လၩ့နၥံၪအၥၭ လၧကဆါ အမ့ၬယၫတၭ, အဝ့ၫဒၪ မိအီၪက့ၪထၪ့ထီၫ နၥံၪလီၫ.

11 Don’t speak against one another, brothers. He who speaks against a brother and judges his brother, speaks against the law and judges the law. But if you judge the law, you are not a doer of the law, but a judge.
11 ထၧၫ့ဖုဝဲၥံၪဧ့ ထီးစံၭအၧၩ့စံၭၥၫ့လိၬ နၥံၪအၥၭ လဂ့ၩ. ၦလၧအစံၭအၧၩ့စံၭၥၫ့ အထၧၫ့ဖုဝဲ ဒဲစ့ၩရၫ့ အထၧၫ့ဖုဝဲနီၪ, မွဲအစံၭအၧၩ့ ဆၧမၪလူၬ, ဒဲစ့ၩရၫ့ ဆၧမၪလူၬလီၫ. န အ့ၪစ့ၩရၫ့ ဆၧမၪလူၬနီၪ နလမွဲဘၪ ၦမၩဆၧမၪလူၬ နမွဲ ၦစ့ၩရၫ့ဆၧလီၫ.

12 Only one is the lawgiver, who is able to save and to destroy. But who are you to judge another?
12 ၦလၧအဖ့ၪလၫ့ ဆၧမၪလူၬ, ဒဲစ့ၩရၫ့ဆၧတၭ, ထိးထဲၩ့တၩ့ထဲၩ့ဆၧၥ့ၪ, ဒဲမၩဂၭဂီၩ့ ဆၧၥ့ၪနီၪ အီၪဝ့ၫ လဂၩဎးလီၫ. ၦလၧအစ့ၩရၫ့ ဂူၫဂၩ, နဝ့ၫဒၪယီၩ, နမွဲ ပလၫလဂၩလဲၪ.

13 Come now, you who say, “Today or tomorrow let’s go into this city, and spend a year there, trade, and make a profit.”
13 ဘိၩ့နဲၪ့ယီၩ ဂဲၫဘီၪ, ၦၡၩ လၧအစံၭဝ့ၫ, လနံၩယီၩ, ဒဲကဲဂီၩခိၬလနံၩ ပမိလ့ၩ လၧဒိၩ့နီၪ, အီၪထီးနီၪ နးနံၪ့ တၭ, မၩဖနံၬ, ဒဲမၩအၪထၪ့ ပဆၧနီၪၥံၪဧ့,

14 Whereas you don’t know what your life will be like tomorrow. For what is your life? For you are a vapor, that appears for a little time, and then vanishes away.
14 နၥံၪ လမွဲဘၪ ၦလၧအၥ့ၪယၫဆၧ ဘၪဆဲၫ့ လၧကဲဂီၩခိၬ, (အဂဲးဘဲၫယီၩ နၥံၪ အၥၭမၧၫ့နီၪ, မွဲဆၧနီၪလမံၩ့လဲၪ. မွဲဆၧအအွံၩ လၧအအီၪဖျီၪ လဆိဖိၪတၭ, ဒံၩခွံၬဝ့ၫဒၪ လီၫ.)

15 For you ought to say, “If the Lord wills, we will both live, and do this or that.”
15 လၧဆၧနီၪအလး ကြၨၭနၥံၪစံၭ, အ့ၪဘၪကဆါအၥၭနီၪ, ပမိမၧၫ့တၭ, ပမိမၩ ဘဲၫအံၩဘဲၫအိၩလီၫ.

16 But now you glory in your boasting. All such boasting is evil.
16 အ့ၪမွဲ ဘိၩ့နဲၪ့ယီၩ နၥံၪ အီၪက့ၪဖိၫလိၫ နၥံၪအၥၭ လၧနၥံၪ အဆၧချဲၩ့ၥူၪဂဲၩလဖၪ အဖၧၩ့တၭ, ကယဲ ဆၧအီၪက့ၪဖိၫလိၫအၥၭ ဘဲၫနီၪၥိၭ, မွဲဆၧအၧၩ့ဆၧၥၫ့ ထီးအလူၬလီၫ.

17 To him therefore who knows to do good, and doesn’t do it, to him it is sin.
17 မၩအၥၭဘဲၫနီၪတၭ, ၦလၧအၥ့ၪယၫ မၩ ဆၧဂ့ၩ အဂဲးတၭ, လမၩဘၪဝ့ၫနီၪ, မွဲဆၧဒဲၩဘၭ အီၪလၧအဂးဒၪဝ့ၫလီၫ.

ယ့မံၭ James 5

1 Come now, you rich, weep and howl for your miseries that are coming on you.
1 ဘိၩ့နဲၪ့ယီၩ ဂဲၫဘီၪ, ၦ၁ထံၫၥံၪဧ့, ကိၭၡၭထၪ့ တၭ, ဂၪ့ဆၧယၧၩ့ဆၧ လၧဆၧၡၪ့ဆၧနၭ လၧအမိဘၪ နၥံၪ အကၠီၩ့နီၪဘီၪ.

2 Your riches are corrupted and your garments are moth-eaten.
2 နၥံၪ အလၧၫ့အဎွ့ၩ ဒၪလ့ၬ, အုၪၥံၫကျၪၥံၫယူၭ တၭ, နၥံၪ အကီၩ့အၥိၭနီၪ ဆၧအဎါ အၪ့ယူၭဝ့ၫယူၭ.

3 Your gold and your silver are corroded, and their corrosion will be for a testimony against you, and will eat your flesh like fire. You have laid up your treasure in the last days.
3 နၥံၪအထီၫ့, ဒဲနၥံၪအစ့ၩ ဘၪ ဆၧထၪ့အ့ၪဝ့ၫတၭ, အထၪ့အ့ၪနီၪ မိကဲၪထၪ့ လၧဆၧထိးအၥၭ ထၫ့ဒုၪဒၩ နၥံၪတၭ, မိအၪ့ နၥံၪအဖံၭအယၪ ဘဲၫမ့ၪအၥိၭလီၫ. နၥံၪ အီၪက့ၪကီၪ့ဆၧ လၧမုနံၩအထုၬ အဖၧၩ့ယီၩ လီၫ.

4 Behold, the wages of the laborers who mowed your fields, which you have kept back by fraud, cry out, and the cries of those who reaped have entered into the ears of the Lord of Armies.
4 ယိခွါ, ၦလၧအကူၭန့ နၥံၪအဘုၪ အလံၩ့အလဲၫ လၧနၥံၪ ဖီၪ့ထၬနီၪ ကိၭၡၭထၪ့တၭ, ၦကူၭဆၧၥံၪအလူ နုၬဘၪယူၭ လၧၥုၭမုခမျၧး အကဆါ အနါဖၧၩ့ယူၭ.

5 You have lived delicately on the earth, and taken your pleasure. You have nourished your hearts as in a day of slaughter.
5 နၥံၪ မၩမုၬလၩ နၥံၪအၥၭ လၧဂၪ့ခိၪချိၫ့ တၭ, အၪ့အွံၪအီၩဆၧၫ့, နၥံၪ ဘုၪအၪ့ဘုၪအီၩ နၥံၪအၥၭ ဘဲၫအဘၪဆဲၫ့ လၧမၩၥံၫဆၧအနံၩ အၥိၭနီၪလီၫ.

6 You have condemned, you have murdered the righteous one. He doesn’t resist you.
6 နၥံၪ စ့ၩရၫ့စၪ ဒဲမၩၥံၫယူၭ ၦတီၩၦလီၩ့တၭ, အဝ့ၫနီၪ ပဒၩ့ နၥံၪဆ့ အ့ၬ.

7 Be patient therefore, brothers, until the coming of the Lord. Behold, the farmer waits for the precious fruit of the earth, being patient over it, until it receives the early and late rain.
7 မၩအၥၭဘဲၫနီၪတၭ, ထၧၫ့ဖုဝဲၥံၪဧ့, အီၪခိၭဆၧၩ့ၥၭ ထီးကဆါ ဂဲၫဝ့ၫနီၪဆံၭ. ယိခွါ, ၦမၩကၩၥံၪနီၪ ယိလါ ဂၪ့ခိၪအဆၧၥၪ လၧအလူဒိၪအဎွ့ၩဒိၪတၭ, အီၪခိၭဆၧၩ့ၥၭဝ့ၫ ထီးအန့ဘၪ ဆၧဆၧၩ့ အဝံခိၪ, ဒဲဆၧဆၧၩ့ လၧခဲၫ့လီၫ.

8 You also be patient. Establish your hearts, for the coming of the Lord is at hand.
8 အီၪခိၭဆၧၩ့ၥၭ နၥံၪဝ့ၫတၭ, မၩဂုးမၩခၧၫ့ နၥံၪအၥၭဆ့ဆံၭ. အဂဲးဘဲၫယီၩ ကဆါ ဂဲၫဝ့ၫနီၪ ၥုၭဘူၭယူၭ အၥၭယူၭလီၫ.

9 Don’t grumble, brothers, against one another, so that you won’t be judged. Behold, the judge stands at the door.
9 ထၧၫ့ဖုဝဲၥံၪဧ့, ဘဲၫၥိၭ နၥံၪထီးဘၪ ဆၧစ့ၩရၫ့ လဂ့ၩတၭ, ၥူၭဝံၪၥူၭလၩလိၬ နၥံၪအၥၭ လဂ့ၩ. ယိခွါ, ၦစ့ၩရၫ့ခွးလဂၩ ဆၧၫ့ထုၪ့ လၧတရၫ့ အခၪ့ထံၭလီၫ.

10 Take, brothers, for an example of suffering and of patience, the prophets who spoke in the name of the Lord.
10 ယထၧၫ့ဖုဝဲၥံၪဧ့, မီၪၥံၪ လၧအလီၩဘၪဆၧ လၧကဆါအမံၩ့ အဆၧထိးၡၪ့ထိးနၭ ဒဲအဆၧအွံၪၥၭဆၧၩ့ အဒီၩ့အထ့ၬနီၪ ယိလိၪဆံၭ.

11 Behold, we call them blessed who endured. You have heard of the patience of Job, and have seen the Lord in the outcome, and how the Lord is full of compassion and mercy.
11 ယိခွါ, ၦလၧအအီၪဂုးခၧၫ့ဝ့ၫနီၪ ပစံၭ လၧအဘၪ ဆၧဆိၪဂ့ၩဝ့ၫ လီၫ. နၥံၪ နါဂၧၫ့ဘၪ စယိဘၭ အဆၧအွံၪၥၭဆၧၩ့ အဂဲးအကၠီၪ့ ဒဲနၥံၪ ဒၪဘၪ ကဆါ အထုၬ ဒဲ ကဆါ ၥုၪ့အီၪၥၭအီၪဆၧ, ဒဲယၫ့ၥၭဆၧ အၪမၬလီၫ.

12 But above all things, my brothers, don’t swear, neither by heaven, nor by the earth, nor by any other oath; but let your “yes” be “yes,” and your “no,” “no;” so that you don’t fall into hypocrisy.
12 ယထၧၫ့ဖုဝဲၥံၪဧ့, လၧကယဲ ဆၧထီးအလူၬ အဖၫ့ခိၪ နီၪ, လၧမူၭခိၪ အမ့ၬယၫ မွဲဂ့ၩ, လၧဂၪ့ခိၪ အမ့ၬယၫ မွဲဂ့ၩ, လၧဆၧဆိၪအဂူၫအဂၩ မွဲဂ့ၩ, နၥံၪ ထီးဆိၪဆၧ လဂ့ၩ. အ့ၪမွဲ နၥံၪဝ့ၫဒၪယီၩ ဘဲၫၥိၭ နၥံၪ ထီးလၩ့ထ့ၬ လၧဆၧစ့ၩရၫ့စၪ အဖၧၩ့ လဂ့ၩတၭ, အ့ၪမွဲ ဆၧ, စံၭ, လၧအမွဲ, အ့ၪလမွဲဘၪ ဆၧ, စံၭ, လမွဲဘၪဆံၭ.

13 Is any among you suffering? Let him pray. Is any cheerful? Let him sing praises.
13 ၦလၧနၥံၪအကျၩနီၪ အ့ၪဘၪၡၪ့ဘၪနၭ လဂၩဂၩ တၭ, မွဲအဘၩဆိၪဖၪဆၧဆံၭ. ၦအၥုၪ့ဎွံၫအၥၭယီၫ လဂၩဂၩတၭ, မွဲအၥံၫကျံၩဆၧ ဆံၭ.

14 Is any among you sick? Let him call for the elders of the assembly, and let them pray over him, anointing him with oil in the name of the Lord,
14 ၦလၧနၥံၪအကျၩ အ့ၪဘၪဆၧဆၫ လဂၩဂၩတၭ, ကိၭ ဆၧအီၪကီၪ့ အၥၭၡါ နီၪ; မွဲအဝ့ၫၥံၪ ဂုၪအလီၩ့ လၧၥိၪ လၧကဆါအမံၩ့တၭ, ဘၩဆိၪဖၪန့ အဂးဆံၭ.

15 and the prayer of faith will heal him who is sick, and the Lord will raise him up. If he has committed sins, he will be forgiven.
15 ဆၧနဲၩ အဆၧဘၩဆိၪဖၪ မိမၩဖီၩ့မၩဖျ့ၭ ၦဘၪ ဆၧဆၫနီၪ, အကဆါ မိဒုၭဂဲထုၪ့ဝ့ၫ ဒဲအ့ၪမၩယူၭ ဆၧဒဲၩဘၭ ဒၪလ့ၬတၭ, ဆၧမိမၩဖီၩ့မၩဖျ့ၭဝ့ၫ လီၫ.

16 Confess your offenses to one another, and pray for one another, that you may be healed. The insistent prayer of a righteous person is powerfully effective.
16 လီၩလၩ့လိၬ နၥံၪ အဆၧၥူၭဆၧမၪ ဆုၬဆုၬ တၭ, ဘၩဆိၪဖၪန့လိၬ နၥံၪအဂး ဆုၬဆုၬ, ဘဲၫၥိၭ နၥံၪ မိဘျၪထဲၩ့နီၪဆံၭ; ၦအတီၩအလီၩ့ အဆၧဘၩဆိၪဖၪ တၡါၡါနီၪ န့ကၩဆၧ အၪမၬလီၫ.

17 Elijah was a man with a nature like ours, and he prayed earnestly that it might not rain, and it didn’t rain on the earth for three years and six months.
17 စအံၫလဲယၫ မွဲၦၡၩ ဘဲၫပဝ့ၫ အၥိၭတၭ, အဝ့ၫဒၪ ဘၩဆိၪဖၪဆၧ ဆီၪ့ဆီၪ့လ့ၬ ဘဲၫၥိၭ ဆၧထီးဆၧၩ့လၩ့ လဂ့ၩတၭ, လၧၥၧၫ့နံၪ့ ဒဲလၩဎူၫဘံၪ့ အထးဖၧၩ့နီၪ ဆၧဆၧၩ့လၩ့ဝ့ၫ လၧဂၪ့ခိၪ အဖၫ့ခိၪအ့ၬ.

18 He prayed again, and the sky gave rain, and the earth brought forth its fruit.
18 မွဲအဘၩဆိၪဖၪဒီၭ လဖၧၫ့တၭ, မူၭခိၪ ဒုၭဂဲၫဆၧၩ့လၩ့ဆၧနီၪ, ဒဲဂၪ့ခိၪ ဒုၭမဲၪထၪ့ ဆၧၥူၪဆၧၥၪလီၫ.

19 Brothers, if any among you wanders from the truth, and someone turns him back,
19 ထၧၫ့ဖုဝဲၥံၪဧ့, ၦလၧနၥံၪအကျၩ လဂၩဂၩ အ့ၪမၩမၪဘၪ ဆၧမွဲဆၧတီၩတၭ, ၦလဂၩဂၩ အ့ၪဘိၭကၠၪကဒၩထဲၩ့ အဝ့ၫတၭ,

20 let him know that he who turns a sinner from the error of his way will save a soul from death, and will cover a multitude of sins.
20 ၦလၧအဘိၭကၠၪကဒၩခွံၬ ၦမၩဆၧဒဲၩဘၭ လၧအဖၧၩ့ၥၭမၪနီၪ, မွဲအမိမၩဖီၩ့မၩဖျ့ၭ ၦလဂၩ အၥၭၡီၩ့ လၧဆၧၥံၫ အဖၧၩ့နီၪ, ဒဲအချုၬဘံၭခွံၬ ဆၧဒဲၩဘၭ အၪမၬဆ့, မွဲအၥ့ၪယၫဒၪဝ့ၫဆံၭ.